มันนี่ทูเดย์
ธสน.ให้กู้ &#8220;เอิร์ธ&#8221;
23 มิ.ย. 2559

ธสน.ให้กู้ “เอิร์ธ”
นายพิศิษฐ์ เสรีวิวัฒนา กรรมการผู้จัดการ ธนาคารเพื่อการส่งออกและนำเข้าแห่งประเทศไทย (ธสน.) เปิดเผยว่า ธสน.ได้สนับสนุนเงินกู้ให้แก่บริษัท เอ็นเนอร์ยี่ เอิร์ธ จำนวน 10 ล้านเหรียญสหรัฐ หรือราว 350 ล้านบาท เพื่อใช้เป็นเงินทุนหมุนเวียนซื้อถ่านหินจากเหมืองในอินโดนีเซียจำหน่ายให้แก่ลูกค้าในไทยและต่างประเทศ โดยเห็นถึงศักยภาพของบริษัทในการบริหารจัดการการจัดซื้อและจำหน่ายถ่านหินประเภทบิทูมินัสให้แก่ลูกค้าที่ส่วนใหญ่อยู่ในต่างประเทศประมาณ 74%
ซิกน่าเปิดประกันใหม่
นายกัส จิราลโด้ ประธานเจ้าหน้าที่บริหารและผู้จัดการ ประจำประเทศไทย บริษัท ซิกน่า ประกันภัย กล่าวว่า บริษัทได้เปิดตัว “แผนประกันพร้อมรัก..ษา” แผนประกันอุบัติเหตุและสุขภาพของคนไข้นอก ที่ จ.ขอนแก่น ก่อนเปิดตัวเป็นทางการ เพื่อตอบโจทย์ผู้บริโภคอายุระหว่าง 25-45 ปี ที่มีอาชีพเป็นพนักงานทั้งภาครัฐและเอกชน พนักงานบริษัทตามสัญญาจ้าง ที่มองหาสวัสดิการเพิ่มสำหรับค่ารักษาพยาบาล